लंदन स्थित कंपनी पीयरइंडेक्स हर सप्ताह लाखों ट्वीट के आंकड़ों पर नज़र रखती हैं और अपने ग्राहकों को सलाह देती है कि लोग क्या पसंद कर रहे हैं और क्या नहीं.कंपनी के एक विशेषज्ञ निक टेलर बुनियादी बातों से शुरुआत करने की सलाह देते हैं. जैसे कि लिखने की शुरुआत करने से पहले अपनी प्रोफाइल पिक्चर के बारे में विचार करना.कोई ऐसी तस्वीर जो आपके बारे में कुछ खात बातें कहती हो.ट्विटर के नए लेआउट के जरिए आप फेसबुक की स्टाइल में बैनर फोटो लगा सकते हैं. इस तस्वीर का इस्तेमाल अपनी पसंद-नापसंद बताने के लिए किया जा सकता है.मिशन इंपासबल जैसी फिल्मों में काम कर चुके डेविड श्नाइडर आजकल ब्रांडों और कारोबारियों की 



ट्विटर पर भागीदारी बढ़ाने के लिए अपने हास्य कौशल का इस्तेमाल कर रहे हैं. सलाहकार फर्म दैट लॉट के संस्थापक बताते हैं, "आपकी बेहतरीन ट्वीट में ये बातें होनी चाहिए: सूचना, एक नज़रिया और हास्य.""अगर इसमें ये तीनों बातें हैं तो उसे शेयर किया जाएगा." वो बताते हैं कि इसका लहजा ऐसा होना चाहिए कि जैसे किसी दोस्त से बातें की जा रही हों.ट्विटर का एक शिष्टाचार ये है कि आप भी दूसरों को फॉलों और रिट्वीट करें. लेकिन ये बाध्यकारी नहीं है. किसी बड़ी हस्ती के ट्वीट को हजारों लोग फॉलो करने हैं, जबकि उस हस्ती को ऐसा करने की ज़रूरत नहीं पड़ती.टेलर बताते हैं, "अगर आपको दूसरों के ट्वीट पसंद हैं, तभी उन्हें फॉलो करना चाहिए."अगर आप 1,000 फॉलोअर की सीमा को पार कर जाते हैं, तो इसका मतलब है कि आप सही राह पर हैं, लेकिन आपको 



फॉलोअर की संख्या को एक सीमा से अधिक महत्व नहीं देना चाहिए.ट्वीट का विश्लेषण करने वाले कोरिया एडवांस इंस्टीट्यूट ऑफ साइंस के डॉ. मीयांग चा कहते हैं, "हमने पाया है कि फॉलोअर्स की संख्या प्रभाव को नहीं दर्शाती है. वास्तव कई बार ये बुरा संकेत है."उन्होंने बताया, "हम इस निष्कर्ष पर पहुंचे हैं कि बड़ी संख्या में फॉलोअर्स उसी स्तर के संवाद को नहीं दर्शाते हैं. जैसे रिट्वीट या मेंशंस."ये तो कुछ दूसरी ही ख़ासियत हैं जो आपके संदेश पर किसी को एक्शन लेने के लिए प्रेरित करती हैं.(बीबीसी हिन्दी के एंड्रॉएड ऐप के लिए आप 



यहां क्लिक कर सकते हैं. आप हमें 



फ़ेसबुक और 



ट्विटर पर फ़ॉलो भी कर सकते हैं.)